CELEX: 62015TN0284
Language: el
Date: 2015-06-01 00:00:00
Title: Υπόθεση T-284/15: Προσφυγή της 1ης Ιουνίου 2015 — AlzChem κατά Επιτροπής

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/55
            
         Προσφυγή της 1ης Ιουνίου 2015 — AlzChem κατά Επιτροπής
   (Υπόθεση T-284/15)
   (2015/C 302/71)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: AlzChem AG (Trostberg, Γερμανία) (εκπρόσωποι: P. Alexiadis, Solicitor, A. Borsos και Η. Γεωργιόπουλος, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει την προσφυγή παραδεκτή και βάσιμη·
            
         
               —
            
            
               να ακυρώσει το άρθρο 2 της αποφάσεως που εξέδωσε η Επιτροπή στις 15 Οκτωβρίου 2014 βάσει των άρθρων 107, παράγραφος 1, και 108, παράγραφος 3, της Συνθήκης για τη Λειτουργία της Ευρωπαϊκής Ένωσης για την κρατική ενίσχυση SA.33797 — (2013/C) (πρώην 2013/NN) (πρώην 2011/CP) την οποία εφάρμοσε η Σλοβακία υπέρ της NCHZ·
            
         
               —
            
            
               να καταδικάσει την Επιτροπή στα δικαστικά έξοδα της προσφεύγουσας.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Με τον πρώτο λόγο ακυρώσεως προβάλλεται ότι η Επιτροπή υπέπεσε σε πλάνη κρίνοντας ότι η συνέχιση της δραστηριότητας της NCHZ βάσει της αποφάσεως της συνελεύσεως των πιστωτών δεν αποτελούσε κρατική ενίσχυση κατά την έννοια του άρθρου 107, παράγραφος 1, ΣΛΕΕ
               
                           —
                        
                        
                           Η Επιτροπή υπέπεσε σε πλάνη περί το δίκαιο και σε πρόδηλη πλάνη εκτιμήσεως κρίνοντας ότι δεν παρασχέθηκε κανένα πλεονέκτημα στην Novácke chemické závody, a.s. v konkurze (NCHZ) ενόσω συνεχίστηκε η δραστηριότητά της μετά την απόφαση της συνελεύσεως των πιστωτών και των προνομιούχων πιστωτών. Η Επιτροπή υπέπεσε επίσης σε πλάνη περί το δίκαιο και σε πρόδηλη πλάνη εκτιμήσεως κρίνοντας ότι δεν είναι δυνατόν να αποδοθεί στο Δημόσιο η ευθύνη για την απόφαση της συνελεύσεως των πιστωτών και των προνομιούχων πιστωτών.
                        
                     
         
               2.
            
            
               Με τον δεύτερο λόγο ακυρώσεως προβάλλεται ότι η Επιτροπή παρέβη την υποχρέωση αιτιολογήσεως, την οποία προβλέπει το άρθρο 296 ΣΛΕΕ, όσον αφορά το κατά πόσον είναι δυνατόν να αποδοθεί στο Δημόσιο η ευθύνη για την απόφαση της συνελεύσεως των πιστωτών και των προνομιούχων πιστωτών
               
                           —
                        
                        
                           Η Επιτροπή δεν παρέθεσε αιτιολογία σχετικά με την έγκριση της αποφάσεως της συνελεύσεως των πιστωτών και των προνομιούχων πιστωτών από το δικαστήριο του Trenčín. Η Επιτροπή δεν παρέθεσε επίσης αιτιολογία σχετικά με τα δικαιώματα αρνησικυρίας των προνομιούχων πιστωτών όσον αφορά τη συνέχιση της δραστηριότητας της NCHZ σύμφωνα με το πτωχευτικό δίκαιο της Σλοβακίας.